Kęstutis Glaveckas

Kęstutis Glaveckas (1949 m. balandžio 30 d. Vilniuje – 2021 m. balandžio 30 d. ten pat) – Lietuvos ekonomistas, politinis veikėjas, signataras.

 Biografija 
1967 m. baigė Vilniaus A.Vienuolio vidurinę mokyklą. 1967–1972 m. studijavo Vilniaus universiteto (VU) Pramonės ekonomikos fakultete.

1972–2000 m. dėstė VU Ekonomikos fakultete. 1973–1976 m. studijavo VU aspirantūroje. 1975–1984 m. VU docentas. 1976 m. apgynė ekonomikos mokslų kandidato laipsnį. 1987 m. Talino universitete apgynė habilitacinį darbą, už kurį suteiktas habilituoto ekonomikos mokslų daktaro laipsnis.http://www.mokslas.mii.lt/mokslas/SRITYS/duom00.php?pav=G&sritis=S 

1988 m. tobulinosi Frankfurto prie Maino universitete. 1989 m. suteiktas profesoriaus vardas. 1989–1990 m. tobulinosi Niujorko universitete, 1992–1993 m. Budapešto ekonomikos universitete.

1992–1996 m. Lietuvos ir užsienio kompanijų konsultantas. Kartu su kitais įkūrė Lietuvos laisvosios rinkos institutą, 1992–1998 m. buvo šio instituto tarybos pirmininkas. 1993–1996 m. Nacionalinės vertybinių popierių biržos tarybos pirmininkas.http://www3.lrs.lt/pls/inter/w5_show?p_r=6138&p_k=1&p_a=5&p_asm_id=155&p_kade_id=6

Mokėjo anglų, vokiečių, rusų ir lenkų kalbas. Pirmoji žmona Aušra Glaveckienė. 1999 m. susituokė su Rūta Rutkelyte (g. 1960 m.).Sexus politicus Lietuvoje, 2007-01-22 Vaikai Ramunė, Živilė.

Urna su palaikais palaidota Vilniaus Antakalnio kapinėse. „Seimo narys, signataras K.Glaveckas bus išlydėtas į paskutinę kelionę“, 15min.lt, 2021-05-02. Nuoroda tikrinta 2021-05-02.

 Politinė veikla 
1989–1990 m. LKP CK ekonomikos ir socialinių klausimų skyriaus vedėjas, CK sekretorius.http://www.knowbysight.info/1_LITV/07701.asp 1990–1992 m. Aukščiausiosios Tarybos – Atkuriamojo Seimo deputatas. Nuo 1996 m. Seimo narys.

1998–2000 m. Lietuvos centro sąjungos (LCS) pirmininko pavaduotojas, 2000 m. sąjungos pirmininkas. 2002 m. kaip LCS kandidatas nesėkmingai dalyvavo LR Prezidento rinkimuose (surinko 0,52 proc. rinkėjų balsų).http://www3.lrs.lt/rinkimai/2002/Prezidentas/rezultatai/rezl.htm-14+1.htm  2003 m. Kauno miesto savivaldybės tarybos narys.Glaveckas atsisakė savivaldybės tarybos nario mandato, 2003-02-27

Buvo aktyvus LCS vienijimosi su Lietuvos liberalų sąjunga ir Moderniųjų krikščionių demokratų sąjunga iniciatorius ir šalininkas. 2003 m. gegužės 31 d. išrinktas Liberalų ir centro sąjungos pirmininko pirmuoju pavaduotoju.http://www3.lrs.lt/rinkimai/2004/seimas/kandidatai/kand_biog_l_294732.htm  2005 m. pašalintas iš Liberalų ir centro sąjungos.K. Glaveckas pašalintas iš liberalcentristų, A. Gricius grįžta į Vilniaus savivaldybę, 2005-07-11 2008 m. įstojo į politinę partiją Lietuvos Respublikos liberalų sąjūdis.http://www.liberalai.lt/glaveckas 

 Įvertinimas 
 2000 m. Lietuvos nepriklausomybės medalis http://www3.lrs.lt/pls/inter3/dokpaieska.showdoc_l?p_id=104225
 2004 m. Lietuvos didžiojo kunigaikščio Gedimino ordinas (Komandoro kryžius) http://www3.lrs.lt/pls/inter3/dokpaieska.showdoc_l?p_id=237124

 Šaltiniai 

 Nuorodos 

Kategorija:Lietuvos TSR politiniai veikėjai
Kategorija:Kovo 11 akto signatarai
Kategorija:Seimo nariai
Kategorija:Lietuvos ekonomistai
Kategorija:Lietuvos pedagogai
Kategorija:Kauno politikai